గులాబీలు మీ ఫొటోతో..! - Sunday Magazine
గులాబీ ప్రేమకే కాదు, అభిమానానికీ, స్నేహానికీ కూడా ప్రతీక. అందుకే ప్రియమైన వాళ్లకు శుభాకాంక్షలు చెప్పేటప్పుడు ఈ అందాల పువ్వు ఎప్పుడూ ముందే ఉంటుంది. ఆ గులాబీకి సరికొత్త సొగసుల్ని అద్దుతూ... శుభాకాంక్షలకు కొంగొత్త రూపాన్నిస్తూ ఇప్పుడు ఫొటో ప్రింటెడ్‌ రోజెస్‌ మనముందుకు వస్తున్నాయి. మనసుకు నచ్చిన వారి ఫొటో కనిపించడమే ఈ రోజాల ప్రత్యేకత.
అందాల పూలను బహుమతులుగా ఇవ్వడం ఎప్పటి నుంచో మనకు అలవాటు. అభిమానాన్ని చూపించడానికైనా, ఆత్మీయతను చాటడానికైనా, స్నేహ పరిమళాలు పూయించడానికైనా పూలకు మించిన కానుకలు కనిపించవు. చూడచక్కగా తీర్చిదిద్దిన బొకేల రూపంలో ఇచ్చినా ఆకట్టుకునే విడిపూల రూపంలో అందించినా వేటి ప్రత్యేకత వాటిదే. కానీ పూలను మాత్రం ఎందుకు ఎప్పుడూ ఒకే తరహాలో ఇవ్వాలి... వాటి మీదా మన ముద్ర కనిపించేలా, తీసుకున్న వాళ్లు ఇది తమకు ప్రత్యేకమనిపించేలా కొత్తగా ఏదన్నా మార్పు చేస్తే బాగుంటుంది కదా... అనే ఫ్లోరిస్టుల ఆలోచనల ఫలితంగానే 'ఫొటో ప్రింటెడ్‌ రోజెస్‌' పుట్టుకొచ్చాయి. అంటే ఈ తరహా గులాబీల మీద మనకు నచ్చిన వాళ్ల ఫొటో ముద్రించి ఉంటుందన్నమాట. మనం ఫొటో ఇస్తే చాలు ఎరుపూ, తెలుపూ, పీచ్‌, గులాబీ... ఇలా ఏ రంగు గులాబీ మీద కావాలంటే ఆ రంగు గులాబీ మీద దాన్ని అచ్చేసి ఇస్తారు. నలుపూ తెలుపుతో పాటు వివిధ రంగుల్లోనూ ఈ ఫొటోలు ప్రింట్‌ అవుతున్నాయి. పెళ్లికూతురు పెళ్లికొడుకు, భార్య భర్త, అమ్మా పాపాయిలతో పాటు స్నేహితుల ఫొటోలూ, అభిమాన కథానాయకుల చిత్రాలతో వీటిని రూపొందిస్తున్నారు. ఇలా ఫొటో అచ్చేసిన గులాబీలను మిగతా పూలూ ఆకులకు కలిపి బొకేలుగానూ తయారు చేస్తున్నారు. పుట్టిన రోజు, పెళ్లి, వివాహ వార్షికోత్సవం, ఫ్రెండ్‌షిప్‌డే, వేలంటైన్స్‌డే... ఇలా వేడుక ఏదయినా ఈ తరహా పూలను బహుమతిగా అందిస్తే చూసిన వాళ్లు ఆశ్చర్యపోకుండా మాత్రం ఉండలేరు. అలిగిన ప్రేయసికి తన సొగసైన బొమ్మను గులాబీ రూపంలో అందిస్తే అమాంతం అబ్బాయిని అల్లుకుపోదూ! సీరియస్‌బాస్‌ను సిన్సియర్‌గా ఫ్లాట్‌ చేయాలన్నా ఇంతకు మించిన అందమైన ఎత్తుగడ ఇంకోటి కనిపించదు. ఇక అమ్మలకు పాపాయితో కలిసి ఉన్న ఫొటోను ముద్రించి ఇస్తే ఆ పూలనూ పాపాయంత ప్రేమిస్తారనడంలో సందేహమక్కర్లేదు. మొత్తానికి, చిన్నా పెద్దా తేడా లేకుండా ఎవరి మనసునైనా దోచేయాలంటే ఈ ప్రింటెడ్‌ రోజెస్‌ ఓ మంచి బహుమతి. అందుకే హైదరాబాద్‌ సహా దేశంలోని ప్రముఖ నగరాలన్నింటిలో ఎన్నో సంస్థలు ఈ తరహా సేవల్ని అందిస్తున్నాయి. ఈసారి వేడుకకి మీ ప్రియమైన వారి గుండెల్లో ఈ గులాబీ బాణాలు గుచ్చేయండి మరి!
gulaabeelu mee phototho..! - Sunday Magazine
gulabi premake kaadu, abhimaanaanikii, snehaanikii kuudaa prateeka. anduke priyamaina vaallaku subhaakaankshalu cheppetappudu ee andaala puvvu eppuduu munde untundi. aa gulabiki sarikotta sogasulni addutuu... subhaakaankshalaku kongotta roopaannistuu ippudu foto printed rojesse manamunduku vastunnaayi. manasuku nachina vaari foto kanipinchadame ee rojala pratyekata.
andaala poolanu bahumatulugaa ivvadam eppati nuncho manaku alavaatu. abhimaanaanni chuupinchadaanikainaa, aatmeeyatanu chatadanikaina, sneha parimalaalu pooyinchadaanikainaa poolaku minchina kaanukalu kanipinchavu. chudachakkaga teerchididdina bokela roopamlo ichina aakattukune vidipuula roopamlo andinchinaa vaeti pratyekata vaatide. cony poolanu maatram enduku eppuduu oke tarahaalo ivvali... vaati meeda mana mudra kanipinchela, teesukunna vaallu idhi tamaku pratyekamanipinchela kottagaa edanna maarpu cheste baguntundi kada... ane floristula aalochanala phalitamgaane 'foto printed rojesse' puttukochayi. ante ee taraha gulabila meeda manaku nachina vaalla foto mudrinchi untundannamaata. manam foto iste chaalu erupuu, telupuu, peechy, gulabi... ilaa e rangu gulabi meeda kavalante aa rangu gulabi meeda daanni achesi istaaru. nalupuu teluputho paatu vividha rangulloonuu ee photolu printe avutunnaayi. pellikuturu pellikoduku, bharya bharta, amma paapaayilatoe paatu snehitula photolu, abhimana kathaanaayakula chitraalato veetini roopondistunnaaru. ilaa foto achesina gulaabeelanu migata puuluu aakulaku kalipi bokelugaanuu tayaaru chestunnaru. puttina roju, pelli, vivaha vaarshikotsavam, frendishipnede, velantainsede... ilaa veduka edayina ee taraha poolanu bahumatigaa andiste chusina vaallu aascharyapokundaa maatram undaleru. aligina preyasiki tana sogasaina bommanu gulabi roopamlo andiste amaantam abbaini allukupoduu! seeriyasbassinu sinsierynga flatse cheyalanna intaku minchina andamaina ettugada inkoti kanipinchadu. ika ammalaku paapaayito kalisi unna photonu mudrinchi iste aa poolanuu paapaayanta premistaaranadamlo sandehamakkarledu. mottaaniki, chinna pedda teda lekunda evari manasunaina docheyalante ee printed rojesse oo manchi bahumati. anduke hyderabade sahaa desamloni pramukha nagaralannintilo enno samsthalu ee taraha sevalni andistunnaayi. eesaari vedukaki mee priyamaina vaari gundello ee gulabi baanaalu gucheyandi mari!